A început Loteria vaccinării. Ce trebuie să faci pentru a te înscrie și care sunt premiile.
Toate persoanele vaccinate cu schemă completă și care au certificat digital al UE privind COVID-19 pot participa, începând de joi, ora 12.00, la Loteria Vaccinării. Înscrierea persoanelor pentru Loteria Vaccinării se face pe portalul https://certificat-covid.gov.ro. După parcurgerea celor trei pași, cei înscriși vor primi un e-mail de confirmare a înscrierii, în care se va regăsi și numărul unic de participare.
Toate persoanele vaccinate cu schemă completă și care au certificat digital al UE privind COVID-19 pot participa, începând de joi, ora 12.00, la Loteria Vaccinării.Înscrierea persoanelor pentru Loteria Vaccinării se face pe portalul https://certificat-covid.gov.ro.După generarea certificatului de vaccinare, persoanele eligibile au opțiunea de a se înscrie la loterie prin parcurgerea a trei pași simpli:Pasul 1: Confirmați că ați citit și sunteți de acord cu Regulamentul Loteriei.Pasul 2: Confirmați acordul de publicare a datelor personale pe site-urile instituțiilor organizatoare.Pasul 3: Vă înscrieți la Loteria Vaccinării.După parcurgerea celor trei pași, cei înscriși vor primi un e-mail de confirmare a înscrierii, în care se va regăsi și numărul unic de participare.Serviciul de Telecomunicații Speciale va publica în fiecare zi de vineri, ora 12.00, pe site-ul https://certificat-covid.gov.ro, ultimul număr alocat, în vederea organizării extragerilor de către Loteria Română.Se consideră schemă completă efectuarea a două doze pentru tipurile de vaccin Pfizer, Moderna și Astra Zeneca sau o singură doză pentru vaccinul Johnson&Johnson.Pentru cei care au deja generat certificatul de vaccinare pentru schema completă, înscrierea la Loteria Vaccinării se face din interfața de vizualizare a certificatului (Secțiunea "Listă certificate").Înscrierea se poate realiza individual de către persoana vaccinată sau de orice altă persoană care are dreptul să genereze certificatul în numele persoanei vaccinate.Loteria de Vaccinare constă în 19 extrageri organizate în zilele de duminică/vineri, pe parcursul a 14 săptămâni, astfel:· 14 extrageri, respectiv câte 1 extragere pe săptămână· 3 extrageri, respectiv câte 1 extragere în fiecare lună· 2 extrageri organizate în săptămâna 14, respectiv în ultima săptămână a acțiunii.La Loteria de Vaccinare se acordă 1.139 de premii, în valoare totală de 15.000.000 lei, după cum urmează:– 81 de premii săptămânale (80 premii săptămânale în valoare de 10 000 lei + 1 premiu mare săptămânal în valoare de 100 000 lei);– 3 premii lunare, ( câte 1 premiu în ultima săptămână a fiecărei luni în valoare de 300 000 lei);– 2 premii la finalul Loteriei Programului Național de Vaccinare, în valoare de 500 000 lei, respectiv 1 000 000lei.Fiecare participant la Loteria de Vaccinare va avea 4 șanse de câștig, respectiv posibilitatea de a câștiga 4 premii: 1 premiu în valoare de 10.000 lei sau de 100.000 lei, 1 premiu de 300.000 lei, 1 premiu de 500.000 lei și premiul cel mare în valoare de 1.000.000 lei, adică premii în valoare maximă cumulată de 1.910.000 lei.